Gorpuak istorioaren amaiera zirela uste nuen,
aurkitu nahi nituen erantzunak.
Baina batzuetan,
hildakoek beste plan batzuk dituzte.
Amaitu da ikuskizuna. Zoazte etxera.
Sarjentu, galdetu nahi al didazu...
- Milesker, Barry, Cathal. Etxera. - Berandu zatoz.
Krimen baten lekuan zaudete. Denok etxera!
- Tira. - Aizue.
- Azkar. - Guk argitu dugu misterioa?
Itzela litzateke. Egun gutxitan.
Seamusek hil zituen.
Ez. Zer gertatu zitzaien ez dakiela dio.
Hiltzaileek egia esaten dute eta.
Ospa berehala, edo atxilotu egingo zaituztet.
Goazen.
Non dago Sean? Hemen zegoen.
- Deituko diot. - Sean alproja.
Zenbat ordaintzen diozu ez egoteagatik?
- Beti du lanen bat. - Ez dut mugikorra aurkitzen.
- Autoan utziko nuen. - Tori. Erabili nirea.
- Tori. - Milesker.
- Zure lagun Sean... - Ahots-postontzia.
Mugikorra Seanen autoan dago. Darraghen etxe ondoan.
Eta nola joango gara hara?
Hemen da?
Hori dio aplikazioak.
Zer izan da hori?
Begira.
- Bai! - Ene!
- Tripak atera zaizkio! - Denetik atera zaio.
- Hor dago Seanen autoa. - Zer nazka!
Argi!
Nitaz ari ziren?
Non zeunden? Berandu heldu zara berriz.
Abisatzen saiatu naiz. Podcasterrek bi gorpu aurkitu dituzte zingiran.
- Zer? - Bai, auto baten maletategian.
Zergatik ematen diezu haurrei aire armak?
Zera...
Kaioak akabatzeko agintzen badizut, zera diot...
pozoia edo erabiltzeko.
Kontxo.
Bidali mukizuak etxera.
Ikusi duzue?
Errudun baten begirada dauka.
Harridura iruditu zait niri,
edo ezuste bat.
Tira, lagunak. Ospa hemendik. Entzun duzue. Aire.
- Azkar. - Ez dizkizugu itzuliko.
Bai, itzuli hori.
- Harrapatu gaitzazu! - Eman armak! Aizue!
Zuek bai...
Eman armak, mesedez!
Kontuz! Azkar!
Dove.
Bi horiek tabernan Seani dirua eman zioten.
Ez dakit zer dagoen, Gilbert, baina gure podcasta hor dago.
Behar duzuna da.
Zer da hau?
Ikusi egin behar, ez?
Zer uste duzu dagoela?
Beldurgarria da.
Ikusten duzu ezer?
Kontuz, Dove.
Zer demontre...
Kaka!
Ene, Dove!
- Dove, ondo zaude? - Dove!
- Entzuten? - Ondo zaude?
- Zer egingo dugu? - Ondo nago!
Ondo nago!
Ederki nago.
Jainko maitea.
Zer?
Zerbait duzu
mugitzen.
Kendu itzazue!
Zer ostia da hau?
Anguilla anguilla heldugabeak.
Aingirak dira.
Aingira kumeak.
Txantxetan ariko zarete.
Autoko biak zarete.
Behera berehala.
Behera.
Lurrera.
Azkar.
Barkatu. Nor zarete?
Autoarekin harrapatu nindutenak.
Ene. Tabernan zeundeten.
- Interpolekoak gara. - Bai zera.
Fauna eta floraren aurkako delituak.
Fauna eta zer?
Bodkin nazioarteko aingira kontrabandoaren erdigunea da.
- Aingirak? - Benetan?
Bai, aingirak.
Eta operazio hau oztopatzen baduzue,
podcasta itxi eta atxilotu egingo zaituztegu.
Barkatu? Aingirengatik harrapatu ninduzuen?
- Tupustean agertu zinen. - Ez hurbildu biltegira.
Eta batez ere, ez hurbildu Seamus Gallagherrengana. Entzun?
Arraioa. Aingirekin egiten da munduan animalia-trafiko gehien.
Aingira kopurua murrizten ari da, baina gutizia dira munduan.
- Batez ere Japonian. Oso garestiak dira. - Bai, unagi.
Beraz, nazioarteko bandak tartean dira.
Horregatik dago Interpol sartuta.
Ezin dute inor atxilotu bertakoei laguntza eskatu gabe.
- Ez kezkatu Interpolez. - Aingirak interesgarriak dira.
Ene.
Gilbert, hau itzela da.
Seamusek anaia eta neska-laguna hil zituen duela 25 urte.
Aingira trafikoagatik atxilotuko dute.
Istorio honek zur eta lur utziko du jendea.
Baina, orduan, Interpolek atxilotuko gaitu.
- Izorra dadila Interpol. - Merezi du arriskatzea?
Gilbert, arrakasta nahi zenuen. Hemen duzu.
Alferrik da espetxean bagaude.
- Baina, Gilbert... - Aizu, hau nire podcasta da.
Nire arauak dira.
Aginduak beteko ditugu eta Seamus bakean utziko dugu.
Eta kito. Ados?
Eta kito.
AHIZPA MARY MCDONAGH LEKUKOTASUNA
BOLO JOKOA
Bai?
Gilbert?
Jainko ahalguztidunari aitortzen diot bekatu egin dudala gogoan eta hitzez
egin dudan eta egin ezin izan dudan horretan.
- Nor... Zer? - Gilbertek 20 minutu ditugula dio.
Dove?
Ados. Bai...
Oraintxe noa.
O'Shea andrea?
Hau zure lagunak egindakoagatik.
Mesedez. Hitz egin dezakegu?
- Ez dut dirurik. - Ordaintzeko ordua da.
Labur esan.
Damien. Zer gertatzen da?
Hemengo istorioa korapilatzen ari da. Deitu.
Dena ondo?
- Non dago Gilbert? - Gosaria amaitzen.
Seanek mugikorra eman dit.
- Non arraio dago? - Zer bitxia. Hementxe zegoen.
Eta gu biok bakarrik joaten bagara?
Seamusengana joan nahi duzu?
Nik egiten dudana egin nahi zenuen.
Orain duzu aukera.
Emmy izan nahi duzu?
Ala Sizergh?
Irten hortik, kabroi hori. Tira, kanpora.
Datorkizunaren aurrerapentxo bat.
Zor didazuna ordaintzeko 24 ordu dituzu,
bestela, bidaia honek beste amaiera bat izango du.
Ez zinen hippya? Non daude bakea eta maitasuna?
Bakea, maitasuna
eta ordaindu zure zorra, ostia!
Kaka.
Zer darabilzu buruan?
Seamusek Malachy eta Fiona hil zituela frogatu behar dugu.
Malachyren ezagun bat behar dugu, Interpol ohartu gabe.
- Ezta? - Bai.
Beti dago beste ikuspuntu bat.
Bai, Malachy eta Seamus dira.
Eta?
Zer ikusten duzu hemen?
Kontxo! Power sarjentua da.
Horixe bera.
Egun on.
- Falta zena. - Eskaera sinatuko?
Segurtasun Batzordearen ustez, ezin da jaialdia egin
zingirako gorpuak aurkitu eta gero. Hau nahaspila!
Kaka.
Ez dut esatekorik.
Seamus Gallagher Bodkinen beste izen batekin bizi den
gaizkile bat izateaz gain,
Fiona eta Malachyrekin harreman estua zuen.
Baina hori bazenekien.
Malachy ezagutzen zenuen. Seamus ere bai.
Zer gehiago ezkutatzen duzu?
Zer uste duzu, Agatha Christie zarela?
Uste dut Seamusek Malachy Fionarekin zebilela jakin,
biak hil zituela
eta zuk zerikusia duzula.
Bai zera. Hori asmakeria.
Hori esango dugu gure podcastean. Aldaketaren bat egin nahi ez baduzu.
Ez zebiltzan batera.
Malachy eta Fiona McArdle anaiek hil zituzten.
McArdle anaiek? Zertan ari ziren Bodkinen?
Kontrabandistak beti ibili izan dira West Corkeko tunel eta ezkutalekuetan.
- Nor dira McArdle anaiak? - Gangsterrak.
Iparraldeko gaizkileak. Oso gaiztoak.
McArdletarrak ikusi nituen gau hartan.
Gero Fiona eta Malachy desagertu ziren.
Ez da zaila ondorioa ateratzea.
- Zergatik ez zenituen atxilotu? - Bai...
Horiek atxilotuz gero...
Ahaztu podcastaren tontakeria hori eta utzi dena bere horretan.
Eta Teddy?
Zergatik desagertu zen? Bazuen loturarik?
Nire Teddyk ez du gau hartakoarekin zerikusirik.
Fintan McGurk ustel horrekin elkartzekoa zen.
Teddyri gertatutakoa haren errua da, lotsagabe hori.
- Zergatik utzi diozu horrela hitz egiten? - Ez...
Ez nuen nahi.
Sizergh, ohartzen zara beti barkamen eske ari zarela?
Power gezurti hutsa da.
Nola dakizu?
Argi dago.
Iparraldeko gangsterrek Fiona eta Malachy hil zituztela?
Eta Seamus agertu eta negozioa hartu zuen? Ez.
Bai zera.
Power Seamus babesten ari da.
Seamus zingirakoarekin lotzen badugu...
Autoa konfiskatu egin dute. Non dagoen begira dezaket.
Nik esango dizuet non dagoen.
Hogei euroren truke.
Eman dirua.
Galdetu non dagoen Sean txotxoloa.
Ez dugu beste autorik.
Jainkoarren, lagundu.
Kaixo. Amber naiz. Mesedez, utzi mezu bat.
Kaixo, ni naiz.
Deitu nahi nizun esateko dena... ondo doala.
Gauza interesgarriak gertatzen ari dira.
Zu ere hemen egotea nahiko nuke aholkuak emateko.
Tira...
bada...
Ez dio axola.
Arazoak emakumeekin?
Aupa.
Zergatik ez diozu esaten zer sentitzen duzun?
Kontu bat dut eskuartean
eta... bakarrik egon nahiko nuke.
- Mesedez... - Ados.
Bai.
Ados, Gilbert Power.
Bai. Eskerrik asko.
Dantza egin behar duzu.
Zer?
Dantza!
Askatu dena! Tira!
Hori da.
Oso ondo.
Noiz egin zenuen emaztearekin dantza azkenekoz?
Ez dut gogoratzen.
Bai.
Ikusten duzunean, hau da egin behar duzun lehen gauza.
Musika jarri eta mugitzen hasi.
Bizirik zaudela gogora dezan.
Ondo da.
Mesede bat behar dut.
Gorpuekin zerikusia du?
Hippy memelo horiekin diru arazoak dituzula entzun dut.
Nik lagundu zaitzaket.
- Benetan? - Zortzi mila, ezta?
Konpondu dezakegu.
Baina zergatik?
Zure podcastean ni ez aipatzea hitzematen badidazu.
Itsasontzian esan nuena
ahaztu dezagun, Gilbert. Ahaztu nahi dut.
Eta 8000 euro dituzu niri emateko?
Munduan gauza garrantzitsuak daude,
dirua ez da bat.
Hitzematen didazu?
Lasai utziko nauzu?
Bai.
- Hitzematen dizut. - Oso ondo.
Ene. Goazen hori garbitzera.
DEITU DAMIEN? DAMIEN!
Begiratu aurrera, Sean. Ez zatez inora joan, entzun?
Gurekin behar zaitugu, ez desagertu.
Nahi duzun bezala, nagusi.
Fintanek ezin du loturarik izan Teddyren desagerpenarekin.
Ez da horrelakoa.
Nolakoa da ba?
Bada...
Larrua jo zenuten, ezta?
Horrek...
ez du zerikusirik.
Hori uste duzu zuk.
Goazen, Sizergh.
Eta?
- Eta zer? - Fintanek kontatu zizun ezer?
Ez.
Zergatik oheratu zineten?
- Ez zen horrela izan. - Nola?
Ez zen salerosketa bat. Atsegin dut.
Badakizu lan honetan emakumeok lan bikoitza egin behar dugula.
- Bai. - Izan profesionala.
Herritxoetan esamesak daude.
Tesla bat duen friki batekin txortan ibiltzeak lana zailduko dizu.
Nola sartuko gara profesionalki? Eoinek ikusi gabe?
Baduzu beste ideiarik?
Txantxetan? Ez dakizu besterik egiten?
Liburutegian eta legez kanpoko aingira biltegi batean sartu zara,
Powerri karpeta ostu diozu eta susmagarri batekin txortan ari zara.
Baina noski,
ni naiz azpijalea.
Hemendik joaten da bankura?
Ez, dirua hartu aurretik, geldialdi bat egin behar dut.
Atzokoa eta gero, ona da beste zerbaitetan pentsatzea.
Gorpuak.
- Ardi zikinak! - Hortik, Txiki.
Gora, Txiki.
Oso ondo.
Orduan...
diru-zorro galanta dauka, ezta?
Sean, zertaz ari zara?
Bai, badakit,
nik ez dut zerbitzaririk...
Baina etorkizun oparoa izango dut. Planak ditut.
Atzeman zaitut.
Benetan atzeman zaitut.
Zergatik zabiltza txakurtxo baten antzera Doveren atzetik?
Zerbait genuela uste nuen. Behetik hasitakoak gara.
Sean...
Zu eta ni ez gara...
Ez dut uste hau zuk uste duzuna denik.
Hiriko denak berdinak zarete.
Zeuen burua bakarrik axola zaizue. Kendu. Bilera garrantzitsu bat daukat.
Gu eramateko ordaintzen dizugu.
Eskatu Mikrotxip jaunari helikoptero bat bidaltzeko.
Sean.
Benetan, zer...
Ergel halakoa!
- Laguntzarik behar? - Bai. Kaixo.
Zure bila nenbilen.
Podcastari buruz hitz egin nahi nuen zurekin.
Badut herrian gertatzen denari buruzko informazio apur bat.
- Jakina. - Bai.
Gainera, nik...
Futbolari buruzko podcast bat daukat.
Interesgarria da. Sakon aztertzen dugu...
Benetan? Ene. Txundigarria.
Bai.
Kontatu gehiago.
Oso kirol polita da.
Atalen amaieran beti esaten dut:
"Bizitzari buruz jakin beharreko dena futboleko 90 minutuetan dago".
Zeharo aspertu nau.
Ikusi eskularru-kaxan zer zegoen.
- Santa Brigidaren gurutzea. - Teddyren labanetan zegoena.
Non dago Sean?
Alde egin du.
Ostia, Sizergh.
Seanekin txortan egingo bazenu behintzat, inguruan izango genuke.
- Zergatik zaude hemen? - Barkatu?
Ikusi dut nolako erlojua duzun. Aukerak dituzu.
Kazetaria izatea gogorra da.
Soldata baxua da, eta ona bazara, goikoek isildu nahiko zaituzte.
Nik...
Egiazkoa dena egin nahi dut, axola duena. Ez dakit.
Aitatxok ezin dizu eman enpresan lan erosoren bat?
- Bai, eman zidan. - Eta?
- Gaizki joan zen. - Okerrekoarekin txorta jotzeagatik?
Dove, izorra zaitez, mesedez!
Hemen dugu.
Zer uste duzu dela hau?
Teddyrena izango da.
Ados nago.
Powerrek Seamus babesten du, eta Teddy sartuta dago nolabait.
Teddyk ikusi bazuen, Powerrek ezkutatuko zuen egun batzuk.
Ados nago.
Teddyrena dela frogatzen badugu, Powerrek autoa norena den esango digu.
Ez du nahi semea nahasterik.
Teddyk ez du ezer onartuko.
Zer esan zuen Powerrek? Teddy Fintanekin elkartzekoa zela?
Fintanek dioenez, ika-mika izan aurretik lagunak ziren.
Teddyrekin hitz egingo du?
Bai.
- Zertara etorri gara hona? - Lantxo bat dut egiteko.
Di-da batean nator.
Baina...
Ondo da.
Kaka.
Kaka!
Japoniar itsaski erosle partzuergo bat ordezkatzen dugu.
Hornitzailea galdu dute eta berri baten bila ari dira.
Ez duzue japoniar itxurarik.
Ordezkatzen ditugunentzat
ezinbestekoa da pribatutasuna.
Yakuza.
Zer nahi duzue?
Aingirak.
Badakizue aingirak direla naturaren misterio handienetako bat?
Ilargian egon gara. Atomoa zatitu dugu.
Baina ez dakigu aingirak nola ugaltzen diren.
Gainera, itsasoan, ibaietan, putzuetan eta zangetan ere bizi daitezke.
Gai dira lurrean arrastaka joateko ere.
Eta ehun urte baino gehiago bizi dira.
Aingirak misterio hutsa dira.
Eta misterioa magia da.
Espero dut...
inoiz ez jakitea nola egiten duten txortan.
Mundu krudela eta hutsala litzateke dena jakingo bagenu.
Galdera batzuek
ez dute erantzunik behar.
Mihi-arraina, platuxa eta barbarin apur bat dugu salgai.
Aingirarik ez.
Zeren...
legez kanpo dago aingirak saltzea.
1200 euro ordainduko dugu kiloa.
Zenbat kilo?
Duzuen guztia.
- 1500. - 1400.
1450.
Ados.
Deituko dizuegu.
1450?
Espainiarren eskaintzaren bikoitza! Kontxo! Dirutu egingo gara.
Eta...
- Aurkitzeagatik komisio bat egongo... - Ixo. Non aurkitu dituzu?
Niregana etorri ziren.
Nitaz zekiten.
Ikertu itzazu fidatzekoak diren jakiteko.
Ikertu ditut. Fidatzekoak dira.
Aizu, 1450 dira, ostia.
Eta hor konpon kabroi espainiar horiek, Pablo eta Hector.
Eta 50, ostia.
Zer gertatzen da?
Ziatika.
Bai.
Ziatika.
Nire amak etxean ukendu bat egiten zuen.
Ene, txakur busti usaina zuen.
Zer moduz zure negozio bilera?
Bi turistak Samhainerako ontzia alokatu nahi didate.
Suen ikuspegi polita egoten da portutik.
Medikuarengana joan nahi?
Ez.
Berez joaten da.
- Bai? - Bai.
Bankura joateko ordua da, ezta?
Horrelako zerbait.
Zenbat daukazu?
Askoz gehiago behar dut.
Bozgorailu gehiago behar dut, Claire.
Ozen entzun behar da. Ailbhe's Hollow dardarka jarri nahi dut.
Deituko dizut.
- Hau ustekabe polita. - Inguruan nenbilen.
- Benetan? - Ez.
Deitu nahi nizun, baina ez nuen gogaikarria izan nahi.
Ulertzen dut.
Aurrekoan esan zenidanari bueltak ematen ibili naiz,
jaialdiari buruzkoa.
Gutxi geratzen zaigu zer gertatu zen jakiteko.
Bodkin 2.0. Iragana atzean geratu da, ezta? Eta...
Hau aurkitu dugu gorpuak zeuden tokian.
Eta?
Eta hau Teddyrena zen.
Agian gorpuekin lotura du, eta Teddyri gertatu zitzaionarekin.
Azkenean badakigu zer gertatu zen, baina...
ez dakigu zergatik.
Ondo legoke dena argitzea.
- Podcast bikaina litzateke. - Eta jaialdi bikaina.
Samhain aurretik argituz gero, erantzunak izango dituzu.
Jaialdia hasiera berri bat izan daiteke
zuretzat eta Bodkinentzat.
Bodkin 2.0.
Zure aurkakoak,
planak, jaialdia... dena desagertu daiteke.
SAMHAIN SEGURTASUN BATZORDEA SAMHAINIK EZ
Zer proposatzen duzu?
Hau Teddyri eraman beharko zenioke.
Zertarako?
Barkamena eskatu, bakeak egin. Ea zerbait oroitzen duen.
Ez diot barkamenik eskatuko nerabezaroan egin nuenagatik.
- Iragana da hori. - Ez da iragana.
Teddyri gertatu zitzaiona hau ikusita gogoratzen badu,
bi hilketa argitu ditzakegu.
Eta,
agian, Teddyk bakea izango du.
Eta akabo "kakontzi".
Esan labur.
- Teddyrekin hitz egingo du. - Ongi. Hizketaldia grabatu behar duzu.
Podcasterako?
Ez. Power estutzeko.
Ezin dut. Gaizki dago.
12 urterekin, amarekin paseatzera joan nintzen.
Komentuan utzi ninduen eta ez nuen berriz ikusi.
Niri ez didate ezer oparitu.
Hutsetik eraiki dut dena,
bizitza hau nire eskuekin eraiki behar izan dut.
Zerbait lortu nahi baduzu, Emmy,
nire antza izan nahi baduzu,
kemena beharko duzu.
Traumarik gabe egiteko modu bat egongo da.
Istorio guztiek dute traumaren bat.
Tira.
Urrun iritsi gara, Emmy.
Geureganatzeko ordua da.
Kaixo.
Emmyk dio herrira eraman gaitzakezula.
Jakina.
Sizergh izateko ordua da.
- Ez dut horretaz hitz egin nahi. - Lagunak ginen, Teddy.
Lagun minak.
Behi kaka botata Siobhan eta Michaelekin joan zinen.
Izorratzeko esan eta gero.
Astakirten hutsa nintzen. Oraindik ere banaiz.
Zera nahi nuen...
Ez dakit.
Mutiko horiekin ibiltzea.
Gogoko izatea.
Ni izorratuz?
Bai.
Duela urtebete itzuli zinen.
- Zergatik etorri zara orain? - Samhain.
Asko ekarri dit gogora.
Gainera, gaua kaka bat izan zen.
Hippyei erositako perretxikoak eman zizkidan Siobhanek.
Besteekin alde egin zuen ni zeharo zopatuta nengoela.
Praketan kaka egin nuen basoaren erdian.
- Benetan? - Benetan.
Hiru kilometro ibili nintzen etxera kakaztuta.
Zer arazo duzu kakarekin?
Teddy, barkamena eskatzen dizut.
Ez agertzeagatik. Gau hartan gertatu zitzaizunagatik.
Pikutara hori.
Ahaztuta dago.
Ez dago ahaztuta. Ez dakigu zer gertatu zitzaizun.
Agian gertatu zena gogoratzen laguntzen badizut...
Emmyk hau aurkitu du.
Uste du gertatutakoa argitzen lagundu dezakeela.
Ezaguna egiten zaizu?
Zurea da?
Nire marka dauka.
Aitari oparitu nion urtebetetzean.
Hamaika urte nituen.
Oparirik onena balitz bezala poztu zen.
Autoan gordetzen zuen. "Babesteko", esaten zuen.
"Gaiztoak uxatzeko", zioen.
Dena desberdina zen.
Teddyk labana Powerri eman zion. Zingirako autoa Powerrena izan behar da.
Autoa ez da Seamusena?
- Power izango zen zingiratik irten zena. - Grabazioa entzun nahi dut.
- Zergatik? Garrantzitsuena esan dizut. - Neuk entzun nahi dut.
Ez.
- Eman hori. - Ez.
- Emmy, eman hori, ostia! - Dove! Ez!
Dove, kendu gainetik!
Dove!
Ez!
Zer arazo duzu kakarekin?
Barkamena eskatzen dizut.
Ez agertzeagatik. Gau hartan gertatu zitzaizunagatik.
- Pikutara. Ahaztuta dago. - Ez dago ahaztuta.
Grabatu egin duzu.
- Azalduko dizut. - Ez dakigu zer gertatu zitzaizun.
- Ez da... - Ahaztu.
Fintan!
Fintan, mesedez. Ez da zuk...
Kontxo, Sizergh.
Gaur bi auto galdu dituzu.
Zer ostia duzu zuk buruan?
Munstro nazkagarri bat zara.
Koitadua.
Egia baino ez da.
Izorra zaitez!
Ea ba.
Eman minututxo bat.
Mendi-zokoa.
Ea ba.
Zortzi mila, ezta?
Nondik hartu duzu?
Enpresa-sortzaileok beti dugu egun txarretarako diru pixka bat.
Nire aitak ez zuen xentimorik ere izaten.
Eta izaten zuenean, edanean xahutzen zuen.
"Zertarako gorde?", esaten zuen.
"Gobernuak kenduko dizu".
"Hobe da pinta batean inbertitu".
Hil zenean, nik 15 urte nituen,
eta txiroa ez izatea hitzeman nuen.
Malachyri laguntzea.
Benetako gizona izatea.
Emmy.
Tira, Emmy.
Emmy.
Ados.
Hemen daukat bat, uste dut atzealdean gehiago dagoela.
Primeran. Politak eta freskoak.
- Kaixo. Emango dizkidazu bi? - Bai, noski.
Zer moduz, Frank?
Zer moduz doa eguna?
Zerbait ekarri didazue?
Dena dago.
Orain, utzi ezazu bakean. Entzun?
Ez dago dena.
Interesak falta dira.
Txantxetan nabil. Ospa.
Txantxetan?
Ez da barregarria.
Seamus.
Hemen dituzu 20.
Berrogei.
Hirurogei.
Laurogei.
Ehun.
Interes gehiago nahi?
Eta berriz etorri behar badut,
barrabiletan hainbeste diru lotuko dizut grapaz,
non euroak aterako zaizkizun pixa atera beharrean.
Ulertu didazu?
Barkatu ikusi duzunagatik.
Ez, ondo...
Ondo egon da.
Haserre arazoak izaten nituen.
A, bai?
Egun arraroa izan da.
Bai.
Zer itxura dute?
Nork?
Fionak eta Malachyk...
Sartu egin zituzten ala lotuta zeuden?
Minez zeudela zirudien?
Ikusi nahi dituzu?
Hemen dugu gizon misteriotsua.
Kaka, Dove.
- Seamus bakean uzteko esan nuen, baina... - Lasai. Zingirako autoa Powerrena da.
Zer? Nola dakizu?
Istorio luzea da.
- Banekien ez zela Seamus izan. - Ez iezaiozu Power aipatu.
Agian elkarrekin egin zuten. Argitu egin behar dugu.
- Bai. - Tutik ere ez.
Ondo zaude?
Mesede bat behar dut podcasterako.
Pilak amaitu zaizkigu.
Zer du honek?
Pasatuko zaio.
Zer mesede?
PRESTAKUNTZA HIL-AUTOAK
Ez zintudan nire atean espero.
Ez naiz zugan pentsatu gabe ibili.
Eta ardoarekin limurtzera etorri zara?
Pattarra eta gero, hobe dugu astiro joan.
Leku polita.
Ez nuen hau espero.
Etxe gehienak itogarriak eta ilunak izaten dira.
Ehorztetxea ezin da polita izan?
Goiko solairua nahas-mahas eginda dago.
Eseri. Edalontziak ekarriko ditut.
DONOVAN ETA SEMEAK EHORZTETXEA EZ APARKATU 24 ORDUETAN
Azkar amaitu.
Malachy.
Ikusi.
Ikusi hau.
Sei behatz.
Gorroto zuen seigarrena.
Txikiak ginenean,
dirua eman zidan mozteagatik.
Aiztoa jaso bezain laster, amak ikusi ninduen.
Baina kezkatzen zuena
alfonbra zikintzea zen.
Lehen...
Ez nago harro egin dudan guztiaz, Gilbert.
Okerreko jendeari lapurtu nion.
Ikusi duzu?
Mali min egin zioten?
Torturatu al zuten?
Belauna txikitu zioten?
Fiona ukitu zuten?
Azkar egin zuten?
Ala luzatu egin zuten?
"Desagertu".
Desagertu zela esan zuten.
Elkarrekin alde egin zutela pentsatzen saiatu nintzen.
Australiara, Kanadara, Costa Ricara...
Edaten eta algaraka.
Umez inguratuta.
Eta gauero, nire kontura barrezka.
Eta asko haserretzen nintzen.
Inozo honen kontura barre egiten zutelako.
Haserretzeak laguntzen zidan,
baina banekien.
Barren-barrenean,
banekien egia zein zen.
McArdletarrek dena kendu zidaten.
Nire errua izan zen.
Aktorea zinen?
Beste bizitza batean.
Eta orain, ehorztetxe bat duzu.
Jendea atseginagoa da.
Dibertigarria zara.
Hori bakarrik?
Beti une onenean deitzen dizute.
- Kaka. Barkatu. - Bakarrik utziko zaitut.
Damien, ezer esan aurretik, jakin istorio hau sekulakoa dela.
Benetan,
lehen orrialdekoa, sariak irabazteko modukoa.
Dove, estradizio agindua sinatu dute.
Epailearen aurrean agertu behar duzu.
Amaitu da.
Sentitzen dut.
Barkatu, Seamus. Joan beharra dugu.
Azkenean, heriotza bizitza bezain zaila da.
Gorabeherak ditu, ezustekoak eta konponbideak.
Batzuetan, erantzuna duzula uste duzu.
Zer gertatzen da?
Fionak hortzordeak zituen. Eskolan aurreko hortzak apurtu zizkioten.
Baina aurkitu duzuna galdera gehiago dira.
Ez dakit nor izango den.
Baina hau ez da Fiona.
Azpitituluak: Ilargi G.